open-index/open-wikipedia-markdown huggingface dataset:
Makajské národné futsalové družstvo mužov

**Makajské národné futsalové družstvo mužov** je národné družstvo mužov, ktoré reprezentuje Macao v medzinárodných futsalových súťažiach a priateľských zápasoch. Funguje pod záštitou *Associação de Futebol de Macau* (AFM). Prvý medzinárodný zápas absolvovalo v roku 2000, na turnaji majstrovstiev Ázie. V marci 2018 mu patrilo vo svetovom futsalovom rebríčku 111. miesto. 

## Vrcholné podujatia
Makajské družstvo sa 4-krát pokúšalo kvalifikovať na majstrovstvá sveta FIFA, ale ani raz sa mu to nepodarilo.  

Majstrovstiev Ázie sa zúčastnilo 4-krát, prvýkrát v roku 2000 v Thajsku. Ale ani na jediných majstrovstvách sa zo základnej skupiny nedostalo ďalej. Prvý a posledný zápas na ázijskom šampionáte vyhralo nad  v roku 2004, keď hostilo šampionát. O rok neskôr absolvovalo svoj posledný štart na tomto podujatí. Potom AFC zaviedla kvalifikáciu, a z nej sa makajské družstvo už nikdy nekvalifikovalo na finálový turnaj. Najbližšie k postupu malo v roku 2008, keď skončilo v skupine na 3. mieste za postupujúcimi  a . V posledných kvalifikáciách nevyhralo ani jeden zápas a ďalej nepostúpilo.

Družstvo sa zakaždým predstavilo na Ázijských halových hrách, na ktorých vyhralo jediný zápas v roku 2007, keď hostilo hry, nad tímom . Okrem toho sa družstvo zúčastnilo v roku 2005 v Macau na Hrách Lusophonie. Vyhralo iba zápas nad  a skončilo na 4. mieste.  

## Výsledky
;Majstrovstvá sveta FIFA

;Ázijské halové hry

;Majstrovstvá Ázie

;Hry Lusophonie

## Referencie

## Pozri aj
* Makajské národné futbalové mužstvo

## Externé odkazy
* Oficiálna stránka Associação de Futebol de Macau /

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
Andrew Gregory Grutka

**Andrew Gregory Grutka** (, * 17. november 1908, Joliet, Illinois, USA – † 11. november 1993, Valparaiso, Indiana, USA) bol americký rímskokatolícky biskup slovenského pôvodu.

## Životopis
Narodil sa 17. novembra 1908 v Joliel v Illinois rodičom, ktorí sa vysťahovali do USA zo Spišskej Starej Vsi. Stredoškolské štúdia absolvoval v Lisle (USA) v Illinois, v roku 1929 ho vyslali do Ríma, kde na Urbanovej a Gregorovej univerzite vyštudoval teológiu. Za kňaza ho vysvätili v Ríme 5. decembra 1933. Svoju primičnú svätú omšu odslúžil v Bazilike sv. Klimenta v Ríme.  

Po návrate do USA pôsobil v Elkhardte, potom ako farár v slovenskej Farnosti Najsvätejšieho Srdca Ježišovho v East Chicagu a od roku 1944 vo Farnosti Najsvätejšej Trojice v Gary v Indiane. 29. decembra 1956 ho pápež Pius XII. menoval za prvého biskupa novozriadenej diecézy Gary. Biskupskú vysviacku prijal 25. februára 1957 z rúk vtedajšieho apoštolského delegáta v USA, neskoršieho kardinála Cicognaniho. Zúčastnil sa všetkých zasadaní II. Vatikánskeho koncilu, v rámci ktorého v roku 1964 vystúpil s prejavom proti rasovej diskriminácii a nespravodlivosti.

Významne sa zaslúžil o založenie Slovenského ústavu sv. Cyrila a Metoda v roku 1961. 

Biskup Grutka bol predsedom prípravného výboru a zvolávateľom zakladajúceho valného zhromaždenia Svetového kongresu Slovákov v roku 1971. V roku 1973 ho vymenovali za čestného predsedu.

9 júla 1984 pápež Ján Pavol II. prijal jeho rezignáciu z dôvodu dovŕšenia kánonického veku. Zomrel 11. novembra 1993 vo veku 84 rokov.

## Udelené biskupské svätenia
### Hlavný spolusvätiteľ
*Alfred Cuthbert Gumbinger, O.F.M. Cap. – arcibiskup izmirský, Turecko,  9. februára 1966
*Joseph Robert Crowley – pomocný biskup diecézy Fort Wayne-South Bend, Indiana, USA, 16. júna 1971 
*Daniel William Kucera, O.S.B. – pomocný biskup diecézy Joliet, Illinois, USA, 21. júla 1977
*Jozef Tomko - titulárny arcibiskup dokleánsky, Rím, 15. septembra 1979

## Referencie

Kategória:Rímskokatolícki biskupi USA
Kategória:Osobnosti USA slovenského pôvodu
Kategória:Osobnosti zo Jolietu (Illinois)
Kategória:Osobnosti Druhého vatikánskeho koncilu
Martín Montoya

**Martín Montoya Torralbo** (* 14. apríl 1991, Gavà, Španielsko) je španielsky futbalista hrajúci za anglický klub Brighton & Hove Albion F.C.

## Štatistiky
Aktualizované: 26. mája 2012

## Úspechy
### Klubové
* *Barcelona*
** 1x víťaz Primera División 2010/11
** 1x víťaz Copa del Rey: 2011/12

### Reprezentačné
* *Španielsko U21*
** 1x víťaz Majstrovstiev Európy U21: 2011

## Referencie

## Externé odkazy
* Klubový profil 

Kategória:Španielski futbalisti
Kategória:Narodenia v 1991
Kategória:Futbaloví obrancovia
Kategória:Hráči FC Barcelona
Kategória:Hráči FC Internazionale Miláno
Kategória:Hráči Aris FC
Primátor

**Primátor** môže byť:
*historicky: prvý konšel mestskej správy, synonymum: prímas, pozri prímas (konšel)
*na Slovensku: pozri primátor (Slovensko)
*v Česku: od roku 1920 najvyšší predstaviteľ Prahy, od roku 1969 najvyšší predstaviteľ Prahy, Brna, Ostravy a Plzne, od roku 1990 najvyšší predstaviteľ štatutárnych miest (najvyšší predstaviteľ ostatných miest sa volá starosta), pozri primátor (Česko)
*slovenský voľný preklad miestneho označenia najvyššieho predstaviteľa veľkého mesta v zahraničí
Národný výbor

**Národný výbor** môže byť:

* v rokoch 19451990 orgán štátnej správy v Česko-Slovensku:
** na úrovni miest, obcí a mestských obvodov:
*** miestny národný výbor (MNV) - v obciach, a neskôr pripojených častiach Prahy
*** mestský národný výbor (MsNV)
*** obvodný národný výbor (ObNV)
** na úrovni okresov (okrem Brna, Ostravy a Plzne) - okresný národný výbor (ONV)
** v rokoch 1945-1948 tiež na úrovni zemskej - zemský národný výbor (ZNV)
** od roku 1949 bola zemská úroveň nahradená úrovňou krajskú - krajský národný výbor (KNV)
** v rokoch 1949-1954 pôsobil v niektorých mestách jednotný národný výbor (JNV), ktorý spájal funkciu mestského národného výboru a okresného národného výboru
** Praha mala Národný výbor hlavného mesta Prahy (NVP), Bratislava podobne Národný výbor hl. mesta SSR Bratislavy (NVB) 

* ústredný český politický orgán v roku 1848, pozri Národný výbor (1848)
* politická organizácia združujúca väčšinu českých politických strán v Českom kráľovstve ako súčasti rakúskej časti Rakúsko-Uhorska) v rokoch 19161917, pozri Národný výbor (1916 – 1917)
* (skrátené) pomenovanie pre Národný výbor československý
* v Česko-Slovensku (a počas SNP) v rokoch 19441990: zastupiteľský orgán štátnej moci a správy v obciach, mestách, obvodoch veľkých miest, častiach niektorých obvodov Prahy a Bratislavy, v okresoch a krajoch (resp. do roku 1949 v krajinách), pozri Národný výbor (1944 – 1990)

## Pozri aj
* Moravský národní výbor (1918)
* Slezský národní výbor (1918)
* Česko-slovenský národný výbor
* Baltský národný výbor

## Referencie
Miky Mora

**Miky Mora** je slovenský raper, ktorý účinkoval v skupine Druhá Strana.. Počas jej existencie začal rapovať aj sám, alebo vo featuringu, napríklad s Rytmusom , Slipom, Cistychovom atd. Hosťoval na albumoch slovenských raperov a zoskupení ako Čistychov, Drvivá Menšina, Zverina, AMO alebo Rytmus.  V roku 2007 získali jeho dva albumy *Moraton* a *Duo* ocenenie zlatej platne. Tretí sólový album Miky Mora *Diktátor*, vyšiel štvrtok 1.10.2015 na vlastnej značke Druha Strana s. r. o.

Je majiteľom nahrávacieho štúdia 100ka a labelu Dirty Sound/Druha strana s.r.o

## Diskografia
### Sólové albumy
* 2005 *[[Singel z projektu Moratón]]* (singel) (Miky Mora Records)
* 2006 *[[Moraton]]* (HIP-HOP.sk / EMI)
* 2008 *[[20.08]]* (HIP-HOP.sk / EMI)
* 2012 *Miky Mora & [[Peter Pann]] - [[Rep vol. 1]]* (EP)
* 2013 *Miky Mora & [[Peter Pann]] - [[Rep vol. 2]]* (Peter Pann Production)
* 2015 *Diktátor* (Druha Strana s. r. o. )
* 2017 ILEGALmixtejp 
* 2020 *Multi*
**EXECUTIVE PRODUCER**
* 2016 UPLNY KONEC .- w.o.w (Druha strana s.r.o)

### [[Druhá Strana]]
* 2004 - *[[Zápalka]]* (vinyl EP) (Hudba z dola)
* 2006 - *[[Výpoveď otom čojetu videť]]* (JK Records)
* 2007 - *[[DUO]]* (HIP-HOP.sk / EMI)
* 2014 - *[[Synusojda]]* (Druha Strana s.r.o.)

### Ostatné
(zoznam obsahuje aj skladby, na ktorých sa Miky Mora predstavil ako hosť)
* 1999 - Druhá Strana - A prečo nie?
* 2001 - Druhá Strana - Začiatok Konca ( + Slipo)
* 2003 - Druhá Strana - Tutovka
* 2003 - Druhá Strana - Ciel útoku
* 2004 - Čistychov - Nezabúdaj nato odkiaľ si ( + Miky Mora, Otecko)
* 2004 - Miky Mora - Jebatelné myšlienky ( + Moloch Vlavo)
* 2004 - Druhá Strana - ReProdukcia
* 2005 - Miky Mora - Ženačovšetkojebem RMX ( + Moloch Vlavo)
* 2005 - Drvivá Menšina - Tak jak na to (+ Druhá Strana, AMO)
* 2005 - Kam?čo? - Ruky hore daj ( + Miky Mora, Zetuzeta)
* 2006 - I.Co - K.I.G ( + Miky Mora, Splifa)
* 2006 - Miky Mora - Po-Po (+ Moloch Vlavo, Jedno Agresívne Oko)
* 2006 - Miky Mora - Pál do piče ( + Moloch Vlavo)
* 2006 - Zverina - *Králi diskoték ( + Miky Mora)*
* 2006 - Rytmus - Moja štvrť ( + Miky Mora, Slipo ) 
* 2006 - Rytmus - Ivan T. Z Prešova (+ Druhá Strana, Ego)
* 2006 - Druhá Strana - Lov
* 2007 - L.U.Z.A. - Petržalka ( + Druhá Strana)
* 2007 - L.U.Z.A. - Kto do teba kameň ( + Miky Mora)
* 2007 - Čistychov - Akcia Jasná ( + Miky Mora, Zverina)
* 2007 - Tuko - Trestám hejterov ( + Miky Mora)
* 2008 - Momo - Kokaín ( + Miky Mora)
* 2008 - Momo - Svojich kryjem, cudzích bijem ( + Miky Mora, Moloch Vlavo, Tomáš Jedno)
* 2009 - Dice - Z ulice ( + Miky Mora)
* 2011- Čistychov - Vieš kdo je ( + Miky Mora, Orion)
* 2011 - Miky Mora - Kam zmizol
* 2011 - Miky Mora - Nepekná pesnička
* 2013 - Boško Ćirković Škabo - Sila ( + Miky Mora)
* 2014 - Kali - Čo je vác ( + Miky Mora)
* 2014 - Slipo a Hajtkovič - Hrdý ( + Separ, Šegi 100, Miky Mora)
* 2015 - L.U.Z.A. - Nezmenilo sa nič ( + Miky Mora)
* 2015 - Kali - Bez rešpektu ( + Miky Mora, Tomáš Jedno)
* 2015 - Moloch Vlavo - Progres ( + Miky Mora)

## Referencie

Kategória:Narodenia v 1983
Kategória:Osobnosti z Bratislavy
Kategória:Slovenskí reperi
Daniel Nathans

Prof. **Daniel Nathans**, M.D. (* 30. október 1928, Wilmington, Delaware, USA† 16. november 1999, Baltimore, Maryland) bol americký mikrobiológ.

## Životopis
Narodil sa vo Wilmingtone v Delaware ako posledné dieťa z deviatich. Jeho rodičia boli rusko-židovskí imigranti. Počas veľkej depresie tridsiatych rokov jeho otec skrachoval a bol dlhšiu dobu nezamestnaný. Nathans chodil na verejné školy a na University of Delaware kde študoval chémiu, filozofiu a literatúru. Titul Bachelor of Science tam získal v roku 1950. Titul M.D. získal na Washington University v St. Louis v Missouri v 1954. V roku 1962 sa stal docentom mikrobiológie na Johns Hopkins University v Baltimore, Maryland.

Spolu s Wernerom Arberom a Hamiltonom Smithom získal Nobelovu cenu za fyziológiu alebo medicínu v roku 1978 za objav restrikčných enzýmov.

V roku 1979 bol zvolený za člena Národnej akadémie vied Spojených štátov a v roku 1985 za člena Americkej filozofickej spoločnosti.

V roku 1993 bol ocenený National Medal of Science. V rokoch 1995 - 1996 pôsobil ako interim rektor Johns Hopkins University. V roku 1999 Fakulta medicíny na Johns Hopkins University oznámila vytvorenie McKusick-Nathansovho inštitútu genetickej medicíny, ktorá bola pomenovaná po ňom a Victorovi McKusickovi. 

Zomrel 16. novembra 1999 na leukémiu. V roku 2005 Fakulta medicíny pomenovala jedno zo svojich *college* Nathans College.

## Referencie

## Externé odkazy
* Oznam o úmrtí 
* Autobiografia pri príležitosti udelenia Nobelovej ceny

## Zdroj

Kategória:Absolventi University of Delaware
Kategória:Absolventi Washington University in St. Louis
Kategória:Mikrobiológovia USA
Kategória:Univerzitní profesori USA
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Nositelia National Medal of Science
Kategória:Členovia United States National Academy of Sciences
Kategória:Osobnosti z Wilmingtonu (Delaware)
Indonézske národné futsalové družstvo mužov

**Indonézske národné futsalové družstvo mužov** je národné družstvo mužov, ktoré reprezentuje Indonéziu v medzinárodných futsalových súťažiach a priateľských zápasoch. Funguje pod záštitou *Persatuan Sepak Bola Seluruh Indonesia* (PSSI). Prvý medzinárodný zápas absolvovalo v roku 2002. V novembri 2017 mu patrilo vo svetovom futsalovom rebríčku 55. miesto. 

## Vrcholné podujatia
Indonézske družstvo sa 3-krát pokúšalo kvalifikovať na majstrovstvách sveta FIFA, ale ani raz sa mu to nepodarilo.

Majstrovstiev Ázie sa zúčastnilo, resp. kvalifikovalo sa na ne 9-krát, prvýkrát v roku 2002, keď turnaj hostila práve Indonézia. Zakaždým skončilo už v základnej skupine. Najbližšie k postupu do play-off turnaja malo v roku 2002, keď skončilo vo svojej skupine štvrté 1 bod za tretím a postupujúcim . Od roku 2007 si účasť na finálovom turnaji muselo najprv potvrdiť v kvalifikácii. Na poslednom svojom šampionáte v roku 2014 skončilo po 2 prehrách a víťazstve nad  opäť iba v základnej skupine.

Družstvo sa v roku 2007 a 2013 predstavilo aj na Ázijských halových hrách, kde skončilo už v základnej skupine. Okrem toho sa zúčastnilo aj futsalového turnaja Hier Juhovýchodnej Ázie, kde okrem turnaja v roku 2017 skončilo zakaždým na bronzovom stupni.

Na regiónálnych majstrovstvách Juhovýchodnej Ázie získala Indonézia najväčšie úspechy. V roku 2010 pri neúčasti najúspešnejšieho tímu z  majstrovstvá vyhrala. V rokoch 2006 a 2008 získala striebro a 4-krát pripojila aj bronz. Na turnajoch v rokoch 2013 a 2014 skončila štvrtá, keď v zápase o bronz prehrala s .

## Výsledky
;Majstrovstvá sveta FIFA

;Majstrovstvá Ázie

;Ázijské halové hry

;Majstrovstvá ASEAN

;Hry Juhovýchodnej Ázie

## Referencie

## Pozri aj
* Indonézske národné futbalové mužstvo
* Indonézske národné futsalové družstvo žien

## Externé odkazy
* Oficiálna stránka Persatuan Sepak Bola Seluruh Indonesia  (po indonézsky)
* Indonézsky futsalový portál  (po indonézsky)
* Zápasy družstva na futsalplanet.com  

Kategória:Národné futsalové družstvá
Futsal
Národné
Adelfia

**Adelfia** môže byť:
* mesto v Taliansku, pozri Adelfia (Taliansko)
* zrastanie tyčiniek, prípadne zmnoženie z jednej (rod ľubovník, lipa)

Kategória:Botanika
Adelino pobrežie

**Adelino pobrežie** je ľadovcom pokryté pobrežie Wilkesovej zeme a D’Urvillovho mora. Nachádza sa vo Východnej Antarktíde, blízko južného magnetického pólu. Objavil ho v roku 1840 Francúz Jules Dumont d’Urville.

Vládne tu typické antarktické podnebie a žijú tu početné kolónie tučniakov. Boli tu objavené ložiská medi a železa.

Nachádza sa tu francúzska výskumná základňa Dumont d’Urville.

## Referencie

## Pozri aj
* Adelina Zem

## Zdroj
* 

Kategória:Antarktída
Na pytlácké stezce

***Na pytlácké stezce*** je detský film natočený režisérom Václavom Gajerom v roku 1979. Je voľným pokračovaním filmu *[[Pod Jezevčí skálou]]* a tentokrát sa dej odohráva počas letných prázdnin. 

## Dej

Horár Straka (Gustáv Valach) dostáva list, že vnuk Vašek (Tomáš Holý) k nemu na prázdniny nepricestuje. Rodičia sú presvedčení, že dovolenka pri mori v Bulharsku bude pre syna oveľa väčšie dobrodružstvo, než pobyt v šumavskej horárni. Chlapec, ktorý sa mesiace k dedovi teší, však napokon situáciu vyrieši a na vlastnú päsť sa vydá na cestu k nemu. Napokon zažije množstvo dobrodružstiev s dedom i dovolenku pri mori. 

## Pozri aj
* Pod Jezevčí skálou
* Za trnkovým keřem

## Zdroj
* Film na kinobox.cz

Kategória:Česko-slovenské filmy
Kategória:České filmy
Kategória:Filmy z 1979
Kategória:Filmy podľa názvu
Kategória:Detské filmy a seriály
Kategória:Dobrodružné filmy
Za trnkovým keřem

***Za trnkovým keřem*** je detský film natočený režisérom Václavom Gajerom v roku 1980. Je posledným z trilógie, natočenej v prostredí šumavských lesov.

## Dej

Aj tento film hovorí o vzťahu samotárskeho horára Straku (Gustáv Valach) a jeho vnuka Vaška (Tomáš Holý). Bezprostredný a zvedavý chlapec s kladným vzťahom k prírode i zvieratám opäť zažije množstvo zážitkov. Svojou prítomnosťou úplne zmení život v horárni a je neodlúčiteľnou súčasťou prázdnin pre všetkých v okolí. Neraz však v dobrej viere spôsobí viac starostí, ako radostí.

## Pozri aj
* Na pytlácké stezce
* Pod Jezevčí skálou

## Zdroj
* Film na kinobox.cz

Kategória:Česko-slovenské filmy
Kategória:České filmy
Kategória:Filmy z 1980
Kategória:Filmy podľa názvu
Kategória:Detské filmy a seriály
Kategória:Dobrodružné filmy
White Star Line

náhľad|Vlajka White Star Line

**Oceanic Steam Navigation Company** alebo **White Star Line of Boston Packets** známa skôr ako **White Star Line** bola významná britská lodiarska spoločnosť sídliaca v Liverpoole. Prevádzkovala sieť lodných liniek medzi Európou a USA, Austráliou a Novým Zélandom. 

Spoločnosť White Star Line sa stala známou najmä kvôli potopeniu lode Titanic.

V roku 1934 sa White Star Line zlúčila s jej hlavným konkurentom Cunard Line, ktorá operovala až do roku 2005 a teraz je súčasťou spoločnosti Carnival Corporation & PLC.

## Iné projekty
 

## Externé odkazy
* White Star Line na titanic-titanic.com


Kategória:Plavebné podniky Spojeného kráľovstva
Zoznam častí seriálu The Suite Life on Deck

Toto je **zoznam častí** pôvodného Disney Channel **seriálu [[The Suite Life on Deck]]**. Seriál mal premiéru 26. septembra 2008 a skončil 6. mája 2011 v USA. Na Slovensku (na Disney Channel Česko/Slovensko/Maďarsko) mal premiéru 4. októbra 2010.

## Série

## Časti
### 1. séria (2008/2009)

### 2. séria (2009/2010)

### 3. séria (2010/2011)

Sladký život na mori
Felipe González de Ahedo

náhľad|''Mapa Veľkonočného ostrova'' (pomenovaná „Isla de San Carlos“) z expedície Gonzáleza de Ahedo v roku 1770
**Felipe González de Ahedo** (* 1714, Santoña, Kantábria – † 1802) bol španielsky moreplavec a kartograf, ktorý v roku 1770 pre Španielsko anektoval Veľkonočný ostrov. 

González de Ahedo velil dvom španielskym lodiam, *San Lorenzo* a *Santa Rosalia*, ktoré vyplávali na príkaz peruánskeho miestokráľa Manuela de Amat y Junieta. Lode pristáli pri ostrove 15. novembra 1770. Výprava bola, po Jakobovi Rogeveenovi, už druhou európskou expedíciou, ktorá navštívila Veľkonočný ostrov. Veliteľ a posádky lodí zostali na ostrove päť dní a počas nich vykonali prehliadku celého pobrežia. González de Ahedo premenoval ostrov na *Isla de San Carlos* a vyhlásil nad ním v mene španielskeho kráľa Karola III. územnú zvrchovanosť. Slávnostne podpísali s domorodcami zmluvu o anexii (pripojení) a potom vztýčil tri drevené kríže na vrcholkoch troch malých kopcov na východnej strane ostrova, na území zvanom  Poike. 

González de Ahedo opísal vo svojej správe ostrov ako takmer „neobývaný, nekultivovaný“. Taktiež informoval o sochách moai na pobreží ostrova.

## Referencie

## Zdroj

Kategória:Narodenia v 1714
Kategória:Úmrtia v 1802
Kategória:Španielski objavitelia
Kategória:Španielski kartografi
Thourimachos

**Thourimachos** alebo **Thúrimachos** alebo **Thurimachos** (, ) je v gréckej mytológii syn a nástupca sikyónskeho kráľa Aigyra.

Thourimachos bol siedmy kráľ Sikyónu, ktorý podľa starovekého autora Hieronyma nastúpil na sikyónsky trón okolo roku 1862 pred Kr. a vládol do roku 1817 pred Kr. Panoval teda 45 rokov  a ako píše historik Augustín z Hippa počas jeho panovania sa Inachos stal prvým kráľom v Argu. Uvedený text je však v rozpore s informáciou uvedenou antickým autorom Apollodorom, ktorý zaznamenal, že Inachos bol otcom Aigialea prvého kráľa Sikyónu. Po Thourimachovi sa kráľom Sikyónu stal jeho syn Leukippos. 

## Referencie

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
Uzbecké národné futsalové družstvo mužov

**Uzbecké národné futsalové družstvo mužov** je národné družstvo mužov, ktoré reprezentuje Uzbekistan v medzinárodných futsalových súťažiach a priateľských zápasoch. Funguje pod záštitou *Uzbekiston Futbol Federacijasi* (UFF). Prvý zápas absolvovalo v roku 1999. Jeho najväčším úspechom sú 4 strieborné medaily z majstrovstiev Ázie a strieborná medaila z Azijských halových hier. Vo februári 2018 mu patrilo vo svetovom futsalovom rebríčku 28. miesto. 

## Vrcholné podujatia
Uzbecké družstvo sa 5-krát pokúšalo kvalifikovať na Majstrovstvách sveta FIFA, ale podarilo sa mu to až v roku 2016, keď na kontinentálnom šampionáte obsadilo 2. miesto. Na samotných majstrovstvách sveta získalo v skupine iba bod po remíze s domácou , obsadilo posledné miesto v základnej skupine a do play-off nepostúpilo.
 
Majstrovstiev Ázie sa zúčastnilo 15-krát, prvýkrát už v roku 1999. Prvý úspech na nich dosiahlo v roku 2001 v Iráne, kde postúpilo až do finále. V ňom podľahlo favorizovanému domácemu tímu vysoko . Ďalšiu medailu pridalo o 4 roky neskôr, keď sa dostalo do semifinále turnaja. V ňom podľahlo , a keďže sa zápas o 3. miesto nehral, spolu s  získalo bronz. V roku 2006 Uzbekistan hostil ázijský šampionát a postupom do finále uzbecké družstvo vyrovnalo svoj najväčší úspech z roku 2001. Vo finále ho výsledkom  zdolalo tentoraz . V roku 2007 v Japonsku získalo druhý bronz. V boji o 3. miesto zvíťazilo nad Kirgizskom. Ďalší úspech dosiahlo v roku 2010, keď v semifinále zdolalo . Vo finále potom podľahlo Iránu. Šampionát v roku 2012 sa konal Spojených arabských emirátoch a Uzbekistan v ňom skončil už vo štvrťfinále, kde ho zdolalo opäť družstvo Iránu. Turnaj v roku 2016 hostil Uzbekistan a domáce družstvo dokázalo postúpiť až do finále, kde prehralo s Iránom.

Družstvo sa predstavilo na všetkých turnajoch Ázijských halových hier, na ktorých získalo 4 medaily.

## Výsledky
;Majstrovstvá sveta FIFA

;Majstrovstvá Ázie

;Ázijské halové hry

## Referencie

## Pozri aj
* Uzbecké národné futbalové mužstvo
* Uzbecké národné futsalové družstvo žien

## Externé odkazy
* Oficiálna stránka Uzbekiston Futbol Federacijasi (po uzbecky)/
* Uzbecká futsalová asociácia  //(po uzbecky)

## Zdroje
* Zápasy družstva na futsalplanet.com  
* Uzbecké družstvo na MS 2016 na stránke FIFA 

Kategória:Národné futsalové družstvá
Futsal
Národné
Lucia Hablovičová

**Lucia Hablovičová** (* 16. február 1979, Bratislava, Česko-Slovensko) je slovenská modelka, moderátorka a bývalá riaditeľka Miss Slovensko.

## Životopis
Narodila sa v Bratislave. Jej matka je zdravotná sestra a má brata Michala. Vyštudovala pedagogickú školu, od strednej školy sa však venuje modelingu.

Kariéru modelky zahájila ako 16-ročná. O 5 rokov neskôr sa zúčastnila súťaže Miss Slovensko. V roku 2005 sa stala riaditeľkou tejto súťaže a túto pozíciu zastávala až do roku 2010. Pracovala tiež ako dramaturg v TV Markíza, kde do roku 2005 moderovala program *[[Smotánka (relácia)|Smotánka]]*.

V minulosti žila so spevákom Ivanom Táslerom. Do roku 2010 bol jej partnerom moderátor Rastislav Žitný. 

24. februára 2013 sa jej narodil syn Theo.

## Iné projekty

## Externé odkazy
* Lucia Hablovičová - soubiznis.sk 
* Lucia Hablovičová trávi väčšinu času so svojim synom Theom

## Zdroj
* 

Kategória:Slovenské modelky
Kategória:Slovenskí televízni moderátori
Kategória:Osobnosti z Bratislavy
Vietnamské národné futsalové družstvo mužov

**Vietnamské národné futsalové družstvo mužov** je národné družstvo mužov, ktoré reprezentuje Vietnam v medzinárodných futsalových súťažiach a priateľských zápasoch. Funguje pod záštitou *Vietnam Football Federation* (VFF). Prvý medzinárodný zápas absolvovalo v roku 1997. Jeho najväčším úspechom sú 2 strieborné medaily z majstrovstiev Juhovýchodnej Ázie a 1 striebro z Hier Juhovýchodnej Ázie. Vo februári 2018 mu patrilo vo svetovom futsalovom rebríčku 45. miesto. 

## Vrcholné podujatia
Vietnamské družstvo sa 3-krát pokúšalo kvalifikovať na majstrovstvách sveta FIFA. Podarilo sa mu to až v roku 2016, keď sa na základe 4. miesta z kontinentálneho šampionátu kvalifikovalo na najvyššie futsalové podujatie. Na turnaji konanom v Kolumbii sa dostalo do osemfinále, kde vysoko prehralo s .

Majstrovstiev Ázie sa zúčastnilo, resp. kvalifikovalo sa na ne 5-krát, prvýkrát v roku 2005, keď turnaj hostil práve Vietnam. Vo svojej základnej skupine skončilo posledné, keď remizovalo iba s . V 2. fáze turnaja skončilo v skupine J za  a nepostúpilo do bojov o 9.12. miesto. Na ďalší šampionát muselo bojovať v kvalifikácii, cez ktorú neprešlo, rovnako ako aj v roku 2008. Druhýkrát sa dostalo na ázijský šampionát v roku 2010, keď v kvalifikačnej zóne Juhovýchodnej Ázie skončilo na 3. mieste. Hneď v prvom zápase finálového turnaja zdolalo prekvapujúco , no ďalšie 2 zápasy prehralo a zo základnej skupiny ďalej nepostúpilo. Z kvalifikácie v roku 2012 nepostúpilo na ázijský šampionát, keď v boji o 3. miesto, zaručujúcom postup, nestačilo na Austráliu. O 2 roky neskôr organizoval šampionát práve Vietnam a domáce družstvo na nich dosiahlo postupom do štvrťfinále najlepší výsledok. Vo štvrťfinálovom zápase vysoko prehralo s .

Družstvo sa v 4-krát predstavilo aj na Ázijských halových hrách, kde väčšinou skončilo už v základnej skupine. Na turnaji v roku 2017 pvýkrát postúpilo do štvrťfinále, v ktorom prehralo s . Okrem toho sa 4-krát zúčastnilo futsalového turnaja Hier Juhovýchodnej Ázie, kde v rokoch 2011 a 2013 získalo strieborné medaily. V obidvoch prípadoch podľahlo vo finále .

Na regionálnych majstrovstvách Juhovýchodnej Ázie získalo vietnamské družstvo takisto úspechy. V rokoch 2009 vo Vietname a 2012 v Thajsku získalo striebro. Na turnaji v roku 2012 prehralo iba jediný duel, vo finále s .

## Výsledky
;Majstrovstvá sveta FIFA

;Majstrovstvá Ázie

;Ázijské halové hry

;Majstrovstvá ASEAN

;Hry Juhovýchodnej Ázie

## Referencie

## Pozri aj
* Vietnamské národné futbalové mužstvo
* Vietnamské národné futsalové družstvo žien

## Externé odkazy
* Oficiálna stránka Vietnam Football Federation (po vietnamsky)/

## Zdroje
* Zápasy družstva na futsalplanet.com  
* Vietnamské družstvo na MS 2016 na stránke FIFA 

Kategória:Národné futsalové družstvá
Futsal
Národné
Kirgizské národné futsalové družstvo mužov

**Kirgizské národné futsalové družstvo mužov** je národné družstvo mužov, ktoré reprezentuje Kirgizsko v medzinárodných futsalových súťažiach a priateľských zápasoch. Funguje pod záštitou *Federacija Futbola Kyrgyzskoj Respubliki* (FFKR). Prvý medzištátny zápas absolvovalo v roku 1999, na majstrovstvách Ázie. Jeho najväčším úspechom je zisk bronzovej medaily z majstrovstiev Ázie v roku 2005. V marci 2018 mu patrilo vo svetovom futsalovom rebríčku 42. miesto. 

## Vrcholné podujatia
Kirgizské družstvo sa 4-krát pokúšalo kvalifikovať na majstrovstvách sveta FIFA, ale ani raz sa mu to nepodarilo.

Majstrovstiev Ázie sa zúčastnilo 15-krát, prvýkrát už v roku 1999. Prvýkrát postúpilo zo základnej skupiny do vyraďovacích bojov na šampionáte v roku 2002. Veľký úspech dosiahlo v roku 2005 vo Vietname, kde sa prebojovalo zo základnej cez štvrťfinálovú skupinu až do semifinále turnaja. V ňom tesne prehralo s  , a keďže sa zápas o 3. miesto nehral, spolu s  získalo bronz. Na ďalších dvoch šampionátoch sa opäť prebojovalo do semifinále. Po semifinálových prehrách nestačilo potom aj v súbojoch o 3. miesto. V roku 2006 podľahlo  a v 2007 zase . V ďalších turnajoch sa dostalo už len do štvrťfinálových bojov. V rokoch 2014 a 2018 vo Vietname, resp. na Taiwane nepostúpilo ani do štvrťfinále.

Družstvo sa predstavilo v rokoch 2005, 2007 a 2017 na Ázijských halových hrách, na ktorých skončilo najlepšie vo štvrťfinále. 

## Výsledky
;Majstrovstvá sveta FIFA

;Majstrovstvá Ázie

;Ázijské halové hry

## Referencie

## Pozri aj
* Kirgizské národné futbalové mužstvo

## Externé odkazy
* Oficiálna stránka Federacija Futbola Kyrgyzskoj Respubliki 

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
Tadžické národné futsalové družstvo mužov

**Tadžické národné futsalové družstvo mužov** je národné družstvo mužov, ktoré reprezentuje Tadžikistan v medzinárodných futsalových súťažiach a priateľských zápasoch. Funguje pod záštitou *Federacija Futbola Tadžikistana* (FFT). Prvý medzištátny zápas absolvovalo v roku 1996, v kvalifikácii na majstrovstvá sveta. Jeho najlepším výsledkom je štvrťfinálová účasť na majstrovstvách Ázie v roku 2007 a tiež štvrťfinálová účasť na Halových ázijských hrách v rovnakom roku. V marci 2018 mu patrilo vo svetovom futsalovom rebríčku 65. miesto. 

## Vrcholné podujatia
Tadžické družstvo sa 4-krát pokúšalo kvalifikovať na majstrovstvách sveta FIFA, ale ani raz sa mu to nepodarilo.

Majstrovstiev Ázie sa zúčastnilo 10-krát, prvýkrát v roku 2001 v Iráne. V roku 2005 vyhralo svoju základnú skupinu a postúpilo do štvrťfinálovej skupiny. V nej prehralo všetky 3 duely a do semifinále sa neprebojovalo. Najlepšie umiestnenie vyrovnalo v roku 2007 v Japonsku, keď sa dostalo do štvrťfinále. V ňom nestačilo na  a prehralo . Na ďalších šampionátoch skončilo vždy v základnej skupine. V roku 2014 vo Vietname prehralo dokonca všetky 3 zápasy a zo základnej skupiny nepostúpilo.

Družstvo sa predstavilo v rokoch 2007 a 2009 aj na Ázijských halových hrách, na ktorých sa v roku 2007 dostalo do štvrťfinále. V ňom prehralo s  vysoko .

## Výsledky
;Majstrovstvá sveta FIFA

;Ázijská kvalifikácia na majstrovstvá sveta

;Majstrovstvá Ázie

;Ázijské halové hry

## Referencie

## Pozri aj
* Tadžické národné futbalové mužstvo

## Externé odkazy
* Oficiálna stránka Federacija Futbola Tadžikistana  

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
Pavol Plesník

Prof. RNDr. **Pavol Plesník**, DrSc. (* 14. marec 1920, Golianovo – 13. august 2024, Bratislava) bol slovenský geograf a vysokoškolský pedagóg.

V rokoch 1959 – 1980 bol vedúcim Katedry fyzickej geografie na Prírodovedeckej fakulte Univerzity Komenského v Bratislave. Dve funkčné obdobia bol dekanom a prodekanom tejto fakulty. Bol členom Vedeckej rady UK a mnohých vedeckých rád odborných časopisov doma i v zahraničí. Je autorom stoviek vedeckých článkov, štúdií, vedeckých monografií a učebníc v odbore geografia. Profesijné združenia v oblasti geografickej vedy ho považujú za významného geografa Slovenská. Zaraďuje sa medzi najvýznamnejšich svetových špeciálistov v otázke hornej hranice lesa. Výsledky výskumov majú význam nájme pre lesníctvo a vodné hospodárstvo.

V diele „Horná hranica lesa vo Vysokých a Belianskych Tatrách“ rozpracoval zákonitosti vplyvu vysokohorskej kontinentality na priestorovú diferenciáciu vegetačnej pokrývky. Venoval sa otázkam tvorby a ochrany životného prostredia. Tak isto publikoval štúdiu o vegetačnom členení Slovenska založenom na ekologickom základe.

## Referencie

Kategória:Osobnosti z Golianova
Kategória:Slovenskí geografi
Kategória:Slovenskí pedagógovia
Kategória:Slovenskí vysokoškolskí pedagógovia
Kategória:Slovenskí autori náučnej literatúry
Kategória:Slovenskí publicisti
Kategória:Vyučujúci na Prírodovedeckej fakulte Univerzity Komenského v Bratislave
Turkménske národné futsalové družstvo mužov

**Turkménske národné futsalové družstvo mužov** je národné družstvo mužov, ktoré reprezentuje Turkménsko v medzinárodných futsalových súťažiach a priateľských zápasoch. Funguje pod záštitou *Turkmenistanyn Futbol Federasiyasy* (TFF). Prvý medzinárodný zápas absolvovalo v roku 2005. Jeho najväčším úspechom 4. miesto na Halových ázijských hrách v roku 2009. V marci 2018 mu patrilo vo svetovom futsalovom rebríčku 79. miesto. 

## Vrcholné podujatia
Turkménske družstvo sa 3-krát pokúšalo kvalifikovať na majstrovstvách sveta FIFA, ale ani raz sa mu to nepodarilo.

Majstrovstiev Ázie sa zúčastnilo, resp. sa kvalifikovalo na ne 6-krát, prvýkrát v roku 2005 vo Vietname. Práve na nich vyhralo polovicu zo svojich zápasov na turnaji, v základnej skupine skončilo za  a  a nepostúpilo do štvrťfinálovej skupiny. Na ďalších turnajoch skončilo vždy už v základnej skupine. V tom poslednom v roku 2012 v Spojených arabských emirátoch prehralo všetky 3 zápasy, postupne s , Thajskom a . Na ďalšie turnaje sa už nedokázalo kvalifikovať.

Družstvo sa 3-krát predstavilo aj na Ázijských halových hrách, na ktorých dosiahlo svoj najväčší úspech, keď na turnaji v roku 2009 postúpilo do semifinále. Zo základnej skupiny postúpilo do štvrťfinále, kde zdolalo  až po predĺžení. V semifinále potom nestačilo na  a v boji o bronz ani na  a skončilo na 4. mieste. O 4 roky neskôr skončilo na hrách v základnej skupine a v roku 2017, kedy hry samo hostilo, do štvrťfinále, v ktorom prehralo s .

## Výsledky
;Majstrovstvá sveta FIFA

;Majstrovstvá Ázie

;Ázijské halové hry

## Referencie

## Pozri aj
* Turkménske národné futbalové mužstvo

## Externé odkazy
* Oficiálna stránka Turkmenistanyn Futbol Federasiyasy  /(po tadžicky)

## Zdroje
* Zápasy družstva na stránke data2.7m.cn 
* Zápasy družstva na futsalplanet.com  

Kategória:Národné futsalové družstvá
Futsal
Národné
Messapos

**Messapos** (, ) môže byť: 
* v gréckej mytológii kráľ Sikyónu, pozri Messapos (Sikyón)
* otec starovekého gréckeho filozofa Theofrasta, pozri Messapos (otec Theofrasta)

## Pozri aj
* Messapus
Messapus

**Messapus** môže byť:
* Messapos po latinsky
* v rímskej mytológii syn boha Neptuna, etruský kráľ, pozri Messapus (etruský kráľ)
* rod pavúkov, pozri Messapus (rod pavúkov)
Patrik Luža

**Patrik Luža** môže byť:
*slovenský hokejový obranca, pozri Patrik Luža (1972)
*slovenský hokejový obranca, pozri Patrik Luža (1994)

Luža, Patrik
Isaac Cuenca

**Isaac Cuenca** (* 27. apríl 1991, Reus) je španielsky futbalista hrajúci v súčasnosti za turecký klub Bursaspor ako útočník alebo krídlo.

## Úspechy
### Barcelona
* 1x víťaz MS klubov: 2011
* 1x víťaz Copa del Rey: 2011/12

## Referencie

## Externé odkazy
* Profil na fcbarcelona.com
Leukippos (syn Thourimacha)

**Leukippos** (, ) je v gréckej mytológii syn a nástupca sikyónskeho kráľa Thourimacha.

Leukippos bol ôsmy kráľ Sikyónu. Staroveký autor Hieronym uvádza, že na sikyónsky trón nastúpil okolo roku 1817 pred Kr. a vládol do roku 1764 pred Kr. Leukippos podľa antického autora Pausania bol otcom dcéry Kalchinie, ktorá mala s bohom Poseidónom syna Perata a ten potom po ňom prevzal kráľovské žezlo, keďže zomrel bez mužského potomka.  Ale podľa iných antických písomných zdrojov sa kráľom Sikyónu stal Messapos a Peratos nastúpil na trón až po ňom. O pôvode Messapa nám antické zdroje nič bezpečné neuvádzajú.

## Referencie

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
13. mechanizovaný prápor

**13. mechanizovaný prápor** 1. mechanizovanej brigády je mechanizovaný útvar veľkosti práporu Pozemných síl Slovenskej republiky. Sídli v Leviciach. Veliteľom je od 1. mája 2023 podplukovník Miroslav Osif. Prápor je zložený z 1. mechanizovanej roty, 2. mechanizovanej roty, 3. mechanizovanej roty, roty bojového zabezpečenia, roty bojovej podpory, práporného obväziska a štábu.

Levický prápor pochádza z dvoch tradícií. Jedna z vetiev siaha k bývalému, rakúsko-uhorskému, 67. pešiemu pluku z Prešova, založeným v roku 1860. Druhá vetva siaha k 12. streleckému pluku česko-slovenských légií v Rusku, ktorý bol založený 15. júla 1918 v Tomsku a po vojne obnovený v Leviciach ako 12. peší pluk, postupne reorganizovaný a názov bol zmenený na 8. strelecký pluk. V máji 1958 bol premenovaný na 64. motostrelecký pluk a prevzal bojovú zástavu 64. streleckého pluku, pokračovateľa prešovskej vetvy. V roku 1966 bol zmenený z motostreleckého na tankový a od roku 1969 bol súčasťou 13. tankovej divízie v Topoľčanoch. K 30. septembru 1995 bol pluk premenovaný na 12. tankovú brigádu, k 1. októbru 2000 bola reorganizovaná na 2. mechanizovanú. K 1. januáru 2004 vznikol mechanizovaný prápor a od 1. októbra 2006 je 13. mechanizovaný prápor v podriadenosti topoľčianskej 1. mechanizovanej brigády.

13. mechanizovaný prápor používa viacero druhov vojenskej techniky, medzi nimi BMP-2, BVP-1, mínomety a iné.

## Velitelia
* od júna 2012 do 17. marca 2014  podplukovník Ing. Peter Bagačka.
* od 17. marca 2014 podplukovník Dušan Michalek
* od 1. júla 2016 do 1. augusta 2017 podplukovník Nikola Vicena
* od 1. augusta 2017 podplukovník Richard Király
* od 1. septembra 2021 major Marián Golis
* od 1. mája 2023 podplukovník Miroslav Osif
* od 1.augusta 2025 podplukovník Martin Doležaj https://mylevice.sme.sk/c/23526786/levicka-posadka-ma-noveho-velitela-a-veliaceho-poddostojnika.html

## Referenc


## ie

## Externé odkazy
* 13. mechanizovaný prápor 

Kategória:1. mechanizovaná brigáda
Kategória:Slovenské vojenské jednotky
Kategória:Prápory
Servette FC

**Servette FC** je švajčiarsky futbalový klub sídliaci v meste Ženeva. Klub bol založený v roku 1890 a momentálne (2023) je účastníkom Švajčiarskej superligy. V sezóne 2004/05 bol preradený do tretej divízie z dôvodu bankrotu a následne ju vyhral a postúpil do druhej najvyššej švajčiarskej ligy Swiss Challenge League. Do Švajčiarskej superligy sa vrátil v roku 2011, keď v baráži zdolal klub AC Bellinzona. V roku 2013 zostúpil do 2. ligy a stalo sa tak prvýkrát od vzniku klubu z dôvodu športového neúspechu. Po dvoch sezónach v 2. lige bol v roku 2015 preradený do 3. ligy z dôvodu neobdržania licencie pre 2. ligu. Po roku sa vrátil do 2. ligy a o tri sezóny neskôr v roku 2019 postúpil do Švajčiarskej superligy.

Svoje domáce zápasy hráva na štadióne Stade de Genève, ktorý má kapacitu 28 833 miest. Štadión je 3. najväčším vo Švajčiarsku a v minulosti sa na ňom odohrali 3 zápasy základných skupín ME vo futbale 2008. Klub vyhral 17x švajčiarsku ligu.

## Úspechy
**[[Švajčiarska superliga|Najvyššia švajčiarska liga/National League A]]*: 17
**1906/1907, 1917/1918, 1921/1922, 1924/1925, 1925/1926, 1929/1930, 1932/1933, 1933/1934, 1939/1940, 1945/1946, 1949/1950, 1960/1961, 1961/1962, 1978/1979, 1984/1985, 1993/1994, 1998/1999
**[[Švajčiarsky pohár]]*: 7
**1928, 1949, 1971, 1978, 1979, 1984, 2001
**[[Coppa delle Alpi]]*: 4
**1973, 1975, 1976, 1979
**[[Švajčiarsky ligový pohár]]*: 3
**1977, 1979, 1980
**[[Torneo Internazionale Stampa Sportiva]]*: 1
**1908

## Servette v európskych súťažiach

zdroj: kassiesa.net

## Bývalí známi hráči
* Sonny Anderson
* Martin Petrov
* Jean Beausejour
* Christian Karembeu
* Oliver Neuville
* Karl-Heinz Rummenigge
* Viorel Moldovan
* Philippe Senderos
* Alexander Frei
* Kubilay Turkyilmaz

## Poznámky

## Referencie

## Iné projekty

## Externý zdroj
* Oficiálna stránka klubu 
## Zdroj
* 
* 


Kategória:Šport v Ženeve
Kategória:Švajčiarske futbalové kluby
Kategória:Futbalové kluby založené v 1890
Iránske národné futsalové družstvo žien

**Iránske národné futsalové družstvo žien** je národné družstvo žien, ktoré reprezentuje Irán v medzinárodných futsalových súťažiach a priateľských zápasoch. Funguje pod záštitou *Football Federation Islamic Republic of Iran* (IRN). Prvý medzinárodný zápas absolvovalo v roku 2000. Jeho najväčším úspechom sú 2 tituly majstra Ázie z roku 2015, zisk striebornej medaily na Ázijských halových hrách a zisk dvoch titulov majstra Juhozápadnej Ázie, ku ktorým pridalo aj dve víťazstvá na Islamských hrách žien.

## Vrcholné podujatia
Iránske družstvo sa predstavilo 3-krát na Ázijských halových hrách. V roku 2009 skončilo na 4. mieste, keď vyhralo svoju základnú skupinu, ale v semifinále nestačilo na Jordánsko a v boji o bronz ani na Thajsko. O 4 roky neskôr v juhokórejskom Inčchone vybojovalo svoj najlepší výsledok. Vyhralo svoju základnú skupinu a postúpilo do semifinále, v ktorom zdolalo . Vo finále až po predĺžení podľahlo favorizovanému , držiteľovi predchádzajúcich dvoch titulov na ázijských halových hrách. V roku 2015 sa stalo mastrom Ázie, keď vo finále majstrovstiev vyhralo nad Japonskom. O 3 roky neskôr tento úspech zopakovalo, keď vo finále opäť vyhralo nad Japonskom.

Družstvo vyhralo obe podujatia majstrovstiev Západnej Ázie, na ktorých ani raz neprehralo. Rovnako 2 víťazstvá zaznamenalo aj na futsalovom turnaji Islamských hier žien, ktoré obe organizovalo. 

V rokoch 2012, 2013 a 2015 sa predstavilo na Svetovom turnaji žien, na ktorých skončilo zakaždým už v základnej skupine.

## Výsledky
;Ázijské halové hry

;Majstrovstvá Ázie

;Majstrovstvá WAFF

;Islamské hry žien
*  2001: 17px **víťaz**
*  2005: 17px **víťaz**

;Svetový turnaj žien

## Referencie

## Pozri aj
* Iránske národné futsalové družstvo mužov

## Externé odkazy
* Oficiálna stránka Football Federation Islamic Republic of Iran (po perzsky)
* Futsal v Iráne 
* Ženský futsal v Iráne (po perzsky)

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
S.C. Olhanense

**Sporting Clube Olhanense** je portugalský futbalový klub sídliaci v meste Olhão, v regióne Algarve. Bol založený 27. apríla 1912 a momentálne (zima 2014) hráva druhú najvyššiu portugalskú súťaž Segunda Liga. Je momentálne najpopulárnejším klubom v regióne, tiež ako prvý z regiónu Algarve postúpil do najvyššej ligy.

Domáce zápasy hrávajú na štadióne José Arcanjo, ktorý má kapacitu 11 622 miest. Najväčším úspechom klubu je titul majstra Portugalska zo sezóny 1923/24. V sezóne 1944/45 sa prebojoval do finále portugalského pohára.

## Káder mužstva
;Súčasná zostava:

## Externé odkazy
* Oficiálna stránka klubu  

## Zdroje
* 
* 


Kategória:Portugalské futbalové kluby
Kategória:Futbalové kluby založené v 1912
Thajské národné futsalové družstvo žien

**Thajské národné futsalové družstvo žien** je národné družstvo žien, ktoré reprezentuje Thajsko v medzinárodných futsalových súťažiach a priateľských zápasoch. Funguje pod záštitou *Football Association of Thailand* (FAT). Prvý medzinárodný zápas absolvovalo v roku 2005. Jeho najväčším úspechom je titul na Ázijských halových hrách či štyri víťazstvá na Hrách Juhovýchodnej Ázie.

## Vrcholné podujatia
Thajské družstvo sa predstavilo na všetkých turnajoch Ázijských halových hier. Na turnajoch v rokoch 2005 a 2007 získalo striebro. V roku 2005 vo finále nestačilo na Uzbekistan, o 2 roky neskôr zasa na Japonsko. V roku 2009 k nim pridalo bronz, keď v súboji o 3. miesto porazilo Irán. O 4 roky neskôr získalo opäť bronz, keď v zápase o 3. miesto zdolalo . Najväčší úspech dosiahlo v roku 2017 na turnaji v Turkménsku, keď po finálovej výhre nad  získalo zlaté medaily. Na turnajoch Majstrovstiev Ázie získalo dvakrát bronzové medaily.

Družstvo vyhralo všetky 4 futsalové turnaje na Hrách Juhovýchodnej Ázie, na ktorých vo finále zdolalo zakaždým družstvo .  

V roku 2010 sa predstavilo na Svetovom turnaji žien v Španielsku, na ktorom nepostúpilo zo základnej skupiny a skončilo na konečnom 7. mieste. Na ďalších turnajoch Svetového turnaja sa už nezúčastnilo.

## Výsledky
;Ázijské halové hry

;Majstrovstvá Ázie

;Hry Juhovýchodnej Ázie

;Svetový turnaj žien

## Referencie

## Pozri aj
* Thajské národné futsalové družstvo mužov

## Externé odkazy
* Oficiálna stránka Football Association of Thailand  (po thajsky)/
* Futsal v Thajsku  (po thajsky)

## Zdroje
* Zápasy družstva na futsalplanet.com  

Kategória:Národné futsalové družstvá
Futsal
Národné
Slovenské národné hokejové mužstvo hráčov do 20 rokov na Majstrovstvách sveta 2013

**[[Slovenské národné hokejové mužstvo hráčov do 20 rokov]]** sa na Majstrovstvách sveta v ľadovom hokeji hráčov do 20 rokov 2013, ktoré sa uskutočnili v Rusku, umiestnilo na 8. mieste. Trénermi boli Ernest Bokroš, Milan Hovorka a Juraj Chabada.

## Zostava

## Zápasy
### Skupina A

----

----

----

----
### Tabuľka

### O záchranu

### Tabuľka

## Pozri aj
*Slovenské národné hokejové mužstvo hráčov do 20 rokov

## Externé odkazy
* IIHF.com štatistiky

Kategória:Slovenské národné hokejové mužstvo hráčov do 20 rokov
Childrenit

**Childrenit** je minerál kryštalizujúci v rombickej sústave, chemicky zásaditý fosforečnan hliníka a železa s prímesami mangánu, ak prevažuje železo minerál sa nazýva childrenit, ak mangán, tak eosforit. Tvorí pyramidálne, krátkoprizmatické, alebo platničkovité kryštály. Niekedy sa nachádza v podobe lúčovitých, hroznovitých más, kôr s vláknitou textúrou alebo celistvých agregátov. Prizmatické plochy bývajú ryhované.

Ako samostatný minerálny druh bol prvýkrát opísaný v roku 1823 a pomenovanie dostal podľa anglického mineralóga, chemika a zoológa Johna Georga Childrena, správcu zbierok v British Museum of Natural History.

Nachádza sa v USA, Anglicku, Nemecku (Sasko) a v Brazílii.

## Externé odkazy
* www.mindat.org - stránka o childrenite v mineralogickej databáze

## Referencie

Kategória:Rombické minerály
Kategória:Bodová grupa mm2
Kategória:Fosfáty, arzenáty a vanadáty
Kategória:Minerály železa
Kategória:Minerály mangánu
Kategória:Minerály hliníka
Kategória:Minerály fosforu
Kategória:Minerály kyslíka
Kategória:Minerály vodíka
Kategória:Eponymické termíny v geovedách
Brazílske národné futsalové družstvo žien

**Brazílske národné futsalové družstvo žien** je národné družstvo žien, ktoré reprezentuje Brazíliu v medzinárodných futsalových súťažiach a priateľských zápasoch. Funguje pod záštitou *Confederação Brasileira de Futebol de Salão* (CBFS). Prvý medzinárodný zápas absolvovalo v roku 2000. Jeho najväčším úspechom je zisk piatich zlatých medailí na juhoamerických majstrovstvách a tiež 6 víťazstiev na neoficiálnych majstrovstvách sveta žien.

## Vrcholné podujatia
Brazílske družstvo sa predstavilo na 5 turnajoch juhoamerických majstrovstiev, a vo všetkých aj s prehľadom zvíťazilo bez jedinej prehry. Na tom poslednom v Uruguaji v roku 2017 vyhralo vo finále nad Argentínou .

Družstvo sa predstavilo na všetkých turnajoch Svetového turnaja žien, na ktorých zakaždým zvíťazilo. 

## Výsledky
;Majstrovstvá Južnej Ameriky

;Svetový turnaj žien

;Juhoamerické hry 
* *nezúčastnilo sa*

## Referencie

## Pozri aj
* Brazílske národné futsalové družstvo mužov
* Brazílske národné ženské futbalové družstvo

## Externé odkazy
* Oficiálna stránka Confederação Brasileira de Futebol de Salão 
* Brazílsky futsalový portál  
* Futsal v Brazílii  

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
Vladimír Kováč

**Vladimír Kováč** môže byť:
* slovenský biológ a vysokoškolský profesor, pozri Vladimír Kováč (biológ)
* slovenský hokejový brankár (1987), pozri Vladimír Kováč (hokejista)

Kováč, Vladimír
Cervantit

**Cervantit** je minerál kryštalizujúci v rombickej sústave, oxid antimónu s chemickým zložením Sb2O4.

Tvorí jemnozrnné, masívne alebo zemité agregáty, vzácne vytvára kryštály (najčastejšie ihličkovité). Vzniká ako sekundárny minerál na ložiskách antimónu. Niekedy je použiteľný ako ruda Sb. Je ťažko rozpustný v kyseline chlorovodíkovej. Jeho kryštály sú cenené medzi zberateľmi.

## Lokality
Na Slovensku je známy z lokality Zlatá Baňa, Dubník a Červenica (okres Prešov).

Kategória:Minerály kyslíka
Kategória:Minerály antimónu
Kategória:Rombické minerály
Michal Straka

**Michal Straka** môže byť:

* slovenský stomatológ a chovateľ, pozri Michal Straka (stomatológ)
* český hokejista, pozri Michal Straka (hokejista)
* slovenský spevák, raper, pozri Ego (raper)

Straka, Michal
Jokosuka

**Jokosuka** () je mesto v japonskom regióne Kantó. Nachádza sa v prefektúre Kanagawa na polostrove Miura západne od Tokijského zálivu.

Rozloha mesta je 100,7&nbsp;km² a žije tu okolo 413 tisíc obyvateľov (december 2012).

V meste sa nachádza základňa Vojenského námorníctva Spojených štátov i námorné sily sebaobrany Japonska.

## Podnebie
Priemerná teplota sa pohybuje okolo 16,4°C, maximálna 34,5°C a minimálna -1,1°C.

## Priemysel
Jokosuka je známa automobilovým priemyslom. Taktiež sa tu nachádza Jokosuka Priemyselný Park (Yokosuka Research Park, v skr. YRP) – priemyselný park zameraný na mobilný informačný a komunikačný výskum.

## Referencie

## Iné projekty

## Externé odkazy
* Oficiálna stránka mesta 
* Yokosuka Oficiálna stránka základne Vojenského námorníctva Spojených štátov 

Kategória:Mestá v Japonsku
Kategória:Sídla v prefektúre Kanagawa
Messapos (Sikyón)

**Messapos** (, ) je v gréckej mytológii nástupca sikyónskeho kráľa Leukippa.

O pôvode Messapa antické zdroje nič bezpečné neuvádzajú. Staroveký autor Hieronym uvádza, že Messapos nastúpil na sikyónsky trón okolo roku 1763 pred Kr. a vládol do roku 1716 pred Kr. Podľa antického autora Pausania však Messapos nebol nástupcom Leukippa, ale bol ním Peratos, syn jeho dcéry Kalchinie a boha Poseidóna, pretože Leukippos po sebe nezanechal potomka po meči. Pausanias sa o kráľovi Messappovi vôbec nezmieňuje. Iné antické písomné zdroje ale v zhode uvádzajú, že kráľom Sikyónu sa po Leukippovi stal Messapos a Peratos prevzal kráľovské žezlo až po ňom.

## Referencie

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
Orthopolis

**Orthopolis** () môže byť:
* staroveké macedónske mesto, pozri Orthopolis (Macedónia)
* syn Plémnaia, sikyónsky kráľ, pozri Orthopolis (syn Plémnaia)
Pasíva

**Pasíva** (jednotné číslo **pasívum**) môžu byť:
*v účtovníctve:
**zdroje krytia majetku a iné pasíva, pozri pasíva (účtovníctvo)
**nepresne: len zdroje krytia majetku
**zriedkavo: len záväzky (t.j. cudzie zdroje)
*prenesene: nedostatky, chyby

**Pasívum** môže byť aj trpný rod